MT Il-Ġurnal Uffiċjali tal-Unjoni Ewropea C 240/5

Skeda tat-tagħrif dwar għajnuna ad hoc eżentata f’konformità mar-Regolament tal-Kummissjoni (KE) Nru 736/2008 dwar l-applikazzjoni tal-Artikoli 87 u 88 tat-Trattat dwar l-għajnuna mill-Istat għall-impriżi żgħar u ta’ daqs medju attivi fil-produzzjoni, fl-ippoċessar u fil-kummerċjalizzazzjoni ta’ prodotti tas-sajd

(Test b’relevanza għaż-ŻEE)

2012/C 240/05

Għajnuna Nru: SA.33856 (11/XF)

Stat Membru: Franza

Awtorità li qed tagħti l-għajnuna: Ministère de l’agriculture, de l’alimentation, de la pêche, de la ruralité et de l’aménagement du territoire. (Il-Ministeru tal-agrikoltura, l-ikel, is-sajd, l-affarijiet rurali u l-ippjanar tal-użu tal-art.)

Isem l-impriża li qed tibbenefika mill-għajnuna ad hoc: Aide versée au Comité régional des pêches maritimes et des élevages marins du Languedoc-Roussillon en vue de mettre en place des opérations de transfert d’anguilles argentées (stade adulte) pour l’unité de gestion de l’anguille Rhône-Méditerranée et un suivi scientifique du déroulement et des résultats de ces opérations. (Għajnuna mogħtija lill-Kumitat Reġjonali tas-sajd marittimu u t-trobbija tal-ħut tal-baħar ta’ Languedoc-Roussillon bil-ħsieb li jiddaħħlu fis-seħħ operazzjonijiet tat-trasferiment tas-sallura tal-fidda (adulta) għall-unità li tieħu ħsieb il-ġestjoni tas-sallura fin-naħa tal-Mediterran tax-xmara Rhône kif ukoll għall-monitoraġġ xjentifiku tal-progress u r-riżultati ta’ dawn l-operazzjonijiet.)

Bażi legali: Décret no 99-1060 du 16 décembre 1999 relatif aux subventions de l’État pour des projets d’investissement

Décret no 2000-675 du 17 juillet 2000 pris pour l’application de l’article 10 du décret no 99-1060 du 16 décembre 1999 relatif aux subventions de l’État pour des projets d’investissement

Ir-Regolament tal-Kunsill (KE) Nru 1100/2007 tat-18 ta’ Settembru 2007 li jistabbilixxi miżuri għall-irkupru tal-istokk tas-sallura Ewropea.

Ammont tal-għajnuna ad hoc mogħtija: EUR 350 000 fl-2011 (ammont massimu globali)

Intensità massima tal-għajnuna: 98 %

Data tad-dħul fis-seħħ: 2011

Tul ta’ żmien tal-għajnuna individwali (data prevista għall-għotja tal-aħħar pagament): Id-data tal-għeluq għat-tressiq tat-talba biex jitħallas il-bilanċ tal-għajnuna li jkun għad fadal hija l-31 ta' Diċembru 2012.

Għan tal-għajnuna: Bil-ħsieb li jiddaħħal fis-seħħ it-trasferiment temporanju tas-sallura tal-fidda biex jintuża mill-proġetti mblukkati sakemm jistennew it-tagħmir tagħhom (sabiex tiġi stabbilita mill-ġdid il-kontinwità ekoloġika) u biex dan jiġi evalwat b’mod xjentifiku, din l-għajnuna għandha l-għan li tikkontribwixxi għat-twettiq, min-naħa ta’ Franza, tal-objettivi stabbiliti fir-Regolament tal-Kunsill (KE) Nru 1100/2007 tat-18 ta' Settembru 2007 li jistabbilixxi miżuri għall-irkupru tal-istokk tas-sallura Ewropea, u b’mod speċjali fil-ħames inċiż tal-Artikolu 2(8) tiegħu. Din l-għajnuna timmira li tikkontribwixxi għaż-żieda fil-probabbiltà li jintlaħaq livell ta’ ħarba lejn il-baħar li jkun ta’ mill-inqas 40 % tal-bijomassa tas-sallura tal-fidda adulta – livell li jikkorrispondi għall-aħjar stima possibbli tal-livell tal-ħarba li kien se jiġi osservat li kieku l-istokk ma ġarrab l-ebda influwenza antropoġenika, f’konformità mal-Artikolu 2(4) tar-Regolament tal-Kunsill (KE) Nru 1100/2007 tat-18 ta’ Settembru 2007.

Artikolu użat: L-Artikolu 18 Għajnuna għal miżuri maħsubin għall-ħarsien u l-iżvilupp tal-flora u l-fawna akkwatiċi

L-Artikolu 21 Għajnuna għal proġetti pilota

Attività kkonċernata: Is-sajd fl-ilmijiet, il-laguni u x-xmajjar Mediterranji sabiex tiġi rrilaxxata fil-baħar is-sallura tal-fidda.

Isem u indirizz tal-awtorità li qed tagħti l-għajnuna:

Ministère de l’agriculture, de l’alimentation, de la pêche, de la ruralité et de l’aménagement du territoire Direction des pêches maritimes et de l’aquaculture Bureau de la pisciculture et de la pêche continentale 3 place de Fontenoy 75007 Paris FRANCE

Indirizz tas-sit tal-internet fejn wieħed jista’ jsib il-kundizzjonijiet li jirregolaw l-għoti tal-għajnuna ad hoc li ma taqa’ taħt l-ebda skema oħra tal-għajnuna: http://agriculture.gouv.fr/europe-et-international

Ġustifikazzjoni: L-għajnuna prevista tippermetti l-finanzjament tal-azzjoni prevista mingħajr l-użu ta’ finanzjament li ġej mill-Fond Ewropew għas-Sajd (il-FES).

Fil-fatt, meta jitqies il-livell ta’ konsum tal-pakkett korrispondenti, ma jidhirx li se jkun possibbli li wieħed jirrikorri għall-miżura 3.2 tal-FES (ara l-Artikolu 38 tar-Regolament (KE) Nru 1198/2006 tal-Kunsill tas-27 ta’ Lulju 2006 dwar il-Fond Ewropew għas-Sajd).